**James Alexander Lawrence** (talaffuzi: Jeyms Aleksandr Lourens; 1992-yil 22-avgustda tugʻilgan) — professional futbolchi, hozirda Germaniyaning 1. FC Nürnberg klubi va Uels terma jamoasida oʻynaydi.

Lawrence avvalroq St. Pauli, Anderlecht, AS Trenčín va Arsenal, Queens Park Rangers, Sparta Rotterdam hamda Ajax yoshlar jamoalarida oʻynagan.

Klubdagi faoliyati
------------------

### Dastlabki faoliyati

Lawrencening ilk yoshlik faoliyatini oʻtkizgan klublariga Londonning Enfield, Arsenal va Queens Park Rangersi kiradi. 2008-yilda uning oilasi Niderlandiyaga koʻchib oʻtdi va u yerda Lawrence HFC Haarlemga qoʻshildi. 2009-yilda Lawrence Haarlemni tark etib, Ajax safida oʻynay boshladi, u bilan 2010—2011-yillarda Gollandiya 19-yoshgacha boʻlganlar oʻrtasidagi Birinchi Divizion chempionligini qoʻlga kiritdi va unga Arsenal afsonasi Dennis Bergkamp murabbiylik qildi. Lawrence Amsterdamdagi Johan Cruyff Institutiga oʻqishga kirgach, Jong Sparta Rotterdam va Jong RKC Waalwijk jamoalari bilan oʻyinlarini davom ettirgan.

### AS Trenčín

Lawrence 2014-yil 13-avgustda 21 yoshida AS Trenčínga oʻtdi va oʻsha kuni Slovakiya kubogi doirasida ŠK Strážskega qarshi oʻyinda debyut qildi. Toʻrt kundan soʻng Lawrence Fortuna Ligada Kosicega qarshi oʻyinda 4:2 hisobida gʻalaba qozondi. 2015-yil 1-may kuni u AS Trenčínga birinchi Slovakiya kubogi oʻyinlarida gʻalaba qozonishda yordam berdi va Popraddagi finalda Senica klubini magʻlub etdi. 2015-yil may oyida AS Trenčín birinchi marta Fortuna Liga chempioniga aylandi. Lawrence shu tariqa birinchi katta mavsumida jamoasi bilan ham liga, ham kubok gʻalabasiga erishdi.

 Lawrence Slovakiya kubogi bilan, Poprad 2015-yil
2014—2015-yilgi oʻrtacha yoshi 21.74 boʻlgan AS Trenčín chempionlari CIES Football Observatory tomonidan 2009—2017-yillarda 31 ta yuqori divizion Yevropa ligalari boʻyicha eng yosh chempionlar sifatida eʼtirof etildi.

Lawrence 2015-yilgi kubok finalida olgan jarohati tufayli 2014—2015-yil mavsumining oxiri va 2015—2016-yil mavsumining boshini oʻtkazib yubordi, u 2015-yil 13-okyabrda Slovakiya kubogining 4-turida maydonga tushib Blava Jaslovske Bohunice klubi ustidan 3:0 hisobida gʻalaba qozonib oʻyinlarga yana qaytdi. 2016-yilning 29-aprelida Slovakiya kubogi finalida Slovan Bratislava ustidan 3:1 hisobidagi gʻalaba Lawrence va AS Trenčín uchun ikkinchi Slovakiya kubogini olib keldi. 2016-yil 8-may kuni AS Trenčín Slovan Bratislavani 4:0 hisobida magʻlub etib, ketma-ket ikkinchi yil Fortuna Liga chempioniga aylandi. Ikki mavsumdan soʻng, 2018-yil 16-avgustda Lawrencening Feyenoordni UEFA Yevropa ligasi saralash bosqichidan chiqarib yuborishdagi roli uni Anderlechtning eʼtiboriga tushishiga sabab boʻldi va Anderlecht atigi 13 kundan keyin Trenčín bilan transfer boʻyicha muzokaralar olib bordi.

### Anderlecht

2018-yil 29-avgustda Lawrence Belgiyaning eng muvaffaqiyatli liga klubi hisoblangan Anderlechtga qoʻshildi. Lawrence 2018—2019-yilgi mavsumda Anderlecht safida 23 ta oʻyin oʻtkazdi, Anderlecht Jupiler Pro ligasida toʻrtinchi oʻrinni egalladi, pley-offda esa oltinchi oʻrinni egalladi va 56 yil ichida birinchi marta UEFA musobaqasini oʻtkazib yubordi. 2019-yilning 19-mayida Manchester City hamda Belgiya terma jamoasining chap markaziy himoyachisi Vincent Kompany Anderlechtning oʻyinchi-menejeri lavozimini egallashi eʼlon qilindi va u Lawrenceni St. Pauli klubiga ijaraga oʻtishi uchun darhol shartnoma tuzdi.

### FC St. Pauli

2019-yil 22-avgustda Lawrence 2. Bundesliga vakili FC St. Pauliga 2019—2020-yilgi mavsum oxirigacha Anderlechtdan ijaraga olingan holda qoʻshildi. U 2019-yilning 26-avgustida St. Pauli safida debyut qildi va Holstein Kiel ustidan 2:1 hisobida gʻalaba qozondi.

2020-yil 1-oktyabrda Lawrence Anderlechtdan St. Paulida doimiy oʻynash uchun transferni amalga oshirdi. 2021-yil 6-martda u Karlsruher SC mehmoni boʻlgan 0:0 hisobidagi durang oʻyinda birinchi marta St. Pauli sardori boʻldi va 2021-yilning 21-iyulida St. Paulining 2021—2022-yilgi mavsumi uchun vitse-sardori etib tayinlandi. 2022-yilning 18-yanvarida Lawrence DFB-Pokal turnirida kubok ega Borussia Dortmundga qarshi uyida 2:1 hisobida gʻalaba qozonib, St. Paulini 16 yil ichida birinchi marta kubok chorak finaliga olib chiqdi. 2022-yilning 13-mayida Lawrencening St. Pauli bilan shartnomasi uzaytirilmasligi maʼlum boʻldi.

### 1. FC Nürnberg

2022-yil 22-iyulda Lawrence 2. Bundesliga vakili 1. FC Nürnberg klubiga qoʻshildi.

Xalqaro faoliyati
-----------------

2018-yilning 5-noyabrida Lawrence ilk bor Uels terma jamoasiga chaqirildi va u milliy terma jamoadagi ilk oʻyinini 2018-yilning 20-noyabrida Albaniyaga qarshi oʻrtoqlik uchrashuvida boshladi. Lawrencening Uels terma jamoasidagi ilk raqobatbardosh oʻyini 2019-yil 24-mart kuni Cardiff City stadionida Slovakiyaga qarshi 1:0 hisobida gʻalaba qozonganida boʻldi. 2020-yil 18-noyabrda Lawrence asosiy tarkibda maydonga tushdi, Uels UEFA Millatlar ligasining H guruhida gʻolib boʻldi, Finlandiyani 3:1 hisobida magʻlub etib, 2022-yil uchun Millatlar ligasining yuqori bosqichiga yoʻllanmani va 2022 FIFA Jahon chempionati saralashi uchun pley-offni qoʻlga kiritdi. Lawrence 2021-yil 30-may kuni UEFA Euro 2020 musobaqasi uchun Uels terma jamoasiga kiritilgan, biroq oldingi kungi mashgʻulotda jarohat olgani sababli eʼlon qilingan kuniyoq safdan chiqishga majbur boʻlgan. Lawrence Uels termasi uchun oʻtkazgan raqobatbardosh oʻyinlarida Slovakiya, Finlandiya, Chexiya hamda Belorussiyaga qarshi toʻrtta gʻalabani qoʻlga kiritib, Uelsni Millatlar ligasiga koʻtarilishiga yordam bergan va 2022-yilgi Jahon chempionatiga yoʻllanmani qoʻlga kiritgan davrda Xorvatiya, Vengriya hamda Belgiyaga safarda magʻlub boʻlgan.

Faoliyat statistikasi
---------------------

### Klub

*2022-yil 9-sentabr holatiga ko'ra*:

Klub, mavsum va musobaqalar boʻyicha ishtirok va gollar| Klub | Mavsum | Liga | Milliy kubok | Kontinental | Jami |
| --- | --- | --- | --- | --- | --- |
| Divizion | Ishtirok | Gollar | Ishtirok | Gollar | Ishtirok | Gollar | Ishtirok | Gollar |
| AS Trenčín | 2014—2015 | Slovakiya Super ligasi | 18 | 0 | 7 | 1 | 0 | 0 | 25 | 1 |
| 2015—2016 | Slovakiya Super ligasi | 15 | 1 | 5 | 1 | 0 | 0 | 20 | 2 |
| 2016—2017 | Slovakiya Super ligasi | 25 | 3 | 4 | 1 | 5 | 2 | 34 | 6 |
| 2017—2018 | Slovakiya Super ligasi | 25 | 1 | 2 | 0 | 2 | 0 | 29 | 1 |
| 2018—2019 | Slovakiya Super ligasi | 3 | 0 | 0 | 0 | 6 | 1 | 9 | 1 |
| Jami | 86 | 5 | 18 | 3 | 13 | 3 | 117 | 11 |
| Anderlecht | 2018—2019 | Belgiya Birinchi Divizioni A | 23 | 0 | 0 | 0 | 3 | 0 | 26 | 0 |
| FC St. Pauli (ijara) | 2019—2020 | 2. Bundesliga | 14 | 1 | 0 | 0 | - | 14 | 1 |
| FC St. Pauli | 2020—2021 | 2. Bundesliga | 19 | 0 | 0 | 0 | - | 19 | 0 |
| 2021—2022 | 2. Bundesliga | 18 | 0 | 3 | 0 | - | 21 | 0 |
| Jami | 37 | 0 | 3 | 0 | 0 | 0 | 40 | 0 |
| 1. FC Nürnberg | 2022—2023 | 2. Bundesliga | 6 | 0 | 1 | 0 | - | 7 | 0 |
| Jami | 6 | 0 | 1 | 0 | - | 7 | 0 |
| Faoliyati jami | 166 | 6 | 22 | 3 | 16 | 3 | 204 | 12 |

### Xalqaro

*2021-yil 11-oktabr holatiga ko'ra*:

Terma jamoa va yil boʻyicha ishtirok va gollar| Milliy terma jamoa | Yil | Ishtirok | Gollar |
| --- | --- | --- | --- |
| Uels | 2018 | 1 | 0 |
| 2019 | 4 | 0 |
| 2020 | 2 | 0 |
| 2021 | 4 | 0 |
| Jami | 11 | 0 |

Yutuqlari
---------

**AS Trenčín**

* Slovakiya Super ligasi: 2014—2015, 2015—2016
* Slovakiya kubogi: 2014—2015, 2015—2016

Manbalar
--------

1. ↑  „European Championship 2020: Booking List before Qualifying Round Matchday 10".  UEFA (17-noyabr 2019-yil). 24-noyabr 2020-yilda asl nusxadan arxivlandi. Qaraldi: 24-noyabr 2020-yil.
2. 1 2 3  „J.Lawrence". *soccerway.com*.  Soccerway. Qaraldi: 4-noyabr 2017-yil.
3. ↑  „Welcome James Alexander Lawrence!".  RSC Anderlecht (29-avgust 2018-yil). Qaraldi: 13-aprel 2021-yil.
4. 1 2  „Who is James Lawrence? His heart scare at Ajax and life in Slovakia".  Sky Sports (5-noyabr 2018-yil). Qaraldi: 24-avgust 2019-yil.
5. ↑  „The curious tale of the football international nobody ever heard of (because he was born in the wrong month)".  De Correspondent (14-aprel 2020-yil). Qaraldi: 13-aprel 2021-yil.
6. ↑  „www.futbalnet.sk". Qaraldi: 18-iyul 2015-yil.
7. ↑  „AS Trenčín win maiden Slovak Cup". Qaraldi: 2-may 2015-yil.
8. ↑  „Trenčín seal historic Slovakian double". Qaraldi: 21-may 2015-yil.
9. ↑  „Jamie Lawrence has eyes on Slovakian double after mastering his own destiny". Qaraldi: 12-iyul 2015-yil.
10. ↑  „Reports – CIES". *CIES*. Qaraldi: 26-fevral 2018-yil.
11. ↑  „Trenčín ... take title". Qaraldi: 17-may 2016-yil.
12. ↑  „Feyenoord eliminated by Trencin after frustrating evening", *ad.nl*, 16 August 2018, qaraldi: 12 April 2021
13. ↑  „WELKOM JAMES ALEXANDER LAWRENCE!".  Anderlecht (29-avgust 2018-yil). Qaraldi: 30-avgust 2018-yil.
14. ↑  „Anderlecht miss out on Europe ahead of Kompany arrival".  Reuters (19-may 2019-yil). Qaraldi: 24-avgust 2019-yil.
15. ↑  „Vincent Kompany leaves Manchester City", *mancity.com*, 19 May 2019, qaraldi: 19 May 2019
16. ↑  „Vincent Kompany leaves Manchester City to become Anderlecht player-manager", *BBC.co.uk*, 19 May 2019, qaraldi: 19 May 2019
17. ↑  „Boys in Brown Seal Lawrence Loan Deal", *fcstpauli.com*, 22 August 2019, qaraldi: 12 April 2021
18. ↑  „James Lawrence: Anderlecht defender joins Bundesliga 2 side St Pauli".  BBC (22-avgust 2019-yil). Qaraldi: 24-avgust 2019-yil.
19. ↑  „Der FC St. Pauli leiht Innenverteidiger James Lawrence vom Anderlecht aus" (German).  FC St. Pauli (22-avgust 2019-yil). Qaraldi: 22-avgust 2019-yil.
20. ↑  „FC St. Pauli sign James Lawrence". *C St. Pauli* (1-oktabr 2020-yil). Qaraldi: 1-oktabr 2020-yil.
21. ↑  „Verpflichtung von James Lawrence doch noch gelungen" (German). *kicker* (1-oktabr 2020-yil). Qaraldi: 1-oktabr 2020-yil.
22. ↑  „2nd Bundesliga 2020/21, 24th matchday".  kicker.de (6-mart 2021-yil). Qaraldi: 13-aprel 2021-yil.
23. ↑  „Ziereis new captain - Lawrence vice-captain".  stpauli.com (21-iyul 2021-yil). Qaraldi: 23-iyul 2021-yil.
24. ↑  „Bundesliga 2 leaders St. Pauli knock out DFB Cup holders Borussia Dortmund".  bundesliga.com (19-yanvar 2022-yil). Qaraldi: 19-yanvar 2022-yil.
25. ↑  „Nach dem spiel gegen Düsseldorf: Abschied nehmen von sieben Kiezkickern".  fcstpauli.com (13-may 2022-yil). Qaraldi: 24-iyul 2022-yil.
26. ↑  „James Lawrence: Wales defender joins FC Nuremberg=BBC" (22-iyul 2022-yil). Qaraldi: 23-iyul 2022-yil.
27. ↑  „Mixed feelings for Wales debutant Lawrence".  BBC Sport (21-noyabr 2018-yil). Qaraldi: 21-noyabr 2018-yil.
28. ↑  „Line-ups".  UEFA. Qaraldi: 11-iyul 2019-yil.
29. ↑  „A polished Wales overcame Finland's stubborn 10 men to win their Nations League group and clinch promotion to the competition's top flight", *BBC.co.uk*, 18 November 2019, qaraldi: 12 April 2021
30. ↑  „Wales defender James Lawrence ruled out of Euro 2020 with injury".  ITV (31-may 2021-yil). Qaraldi: 18-iyul 2021-yil.
31. 1 2  „Brits Abroad: 8 Lesser Known Stars Making a Success of Their Footballing Careers Overseas".  90 Min (15-sentabr 2018-yil). 1-oktabr 2022-yilda asl nusxadan arxivlandi. Qaraldi: 1-oktabr 2022-yil.

Havolalar
---------

* Profil